**Meghívó lakossági fórumra**

Tájékoztatom Önöket, hogy **Csörnyeföld** **Község Önkormányzata** a településkép védelméről szóló 2016. évi LXXIV. törvény, és a településfejlesztési koncepcióról, az integrált településfejlesztési stratégiáról, és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (a továbbiakban Kormányrendelet) előírásai alapján **megkezdte a** Településképi Rendeletét megalapozó **Településképi Arculati Kézikönyv elkészítését.**

A dokumentum készítése során az érintett lakosság, társadalmi rétegek minél szélesebb körének bevonása érdekében a Kormányrendelet 43/A. § (2) bekezdése alapján a polgármester a Településképi Arculati Kézikönyv készítésének megkezdéséről tájékoztatja a partnereket.

A helyi társadalom, partnerek körének meghatározására, értesítésük módjára a partnerségi egyeztetés szabályairól szóló 8/2017.(VI.15.) számú önkormányzati rendelet az irányadó, ezek szerint a településfejlesztési dokumentumok, településrendezési eszközök, a településképi arculati kézikönyv és a településképi rendelet készítése, módosítása során partner:

„(2) E rendelet alkalmazásában partnerek:

1. Csörnyeföld Község lakossága,
2. a községben működő egyházak, érdekképviseleti, civil és gazdálkodó szervezetek.

(3) Azon partnerek, akik az egyeztetési eljárásról szóló tájékoztatásban megadott határidőn belül észrevételt, véleményt küldenek, automatikusan bekerülnek az adott eljárás partnerlistájába és később értesítést kapnak az eljárás további menetéről. A megküldött észrevételben, véleményben meg kell jelölni az egyeztetési eljárás tárgyát, a személy, vagy szervezet nevét, képviselőjét, postai és e-mail címét.”

 Előzetes véleménynyilvánításra kérjük fel tehát Önöket választ, észrevételt várva alapvetően az alábbi kérdésekben:

- **Mely urbanisztikai települési sajátosságokat tekinti községünk a legfontosabb értékének, melyek fennmaradásához ragaszkodik, és melyek tovább fejlesztését szorgalmazza leginkább?**

- **Melyek azok, a településképben megjelenő negatív sajátosságok, melyeket megszüntetni, felszámolni, vagy legalábbis háttérbe szorítani szeretné?**

- **Melyek azok az övezetek, szektorok a településen belül, melyekben önálló karakterjegyeket, helyi sajátosságokat vél felfedezni, amelyeket a közösségi térképe megkülönböztet egymástól?**

- **Tud-e olyan konkrét épületet, épületegyüttest említeni (pontos cím, hely meghatározásával), mely példaértékű a településképben való megjelenés, természetes környezethez – domborzat, növényzet – való igazodás tekintetében?**

- **Milyennek képzeli – településképi szempontból – a Község ideális jövőbeli megjelenését, arculatát?**

Elsősorban a fenti kérdések szerinti é**szrevételeiket, javaslataikat, gondolataikat 2017. július 15-ig** várjuk a kirendeltseg@csornyefold.hu email címre megküldve, postai úton a 8873 Csörnyeföld Fő út 8. címre küldve.

Tájékoztatásom egyben **meghívó** is a tárgyban tartandó

**lakossági fórumra**, melynek

ideje: **2017. július 13. (csütörtök) 13.00 óra**

helye: **Faluház Csörnyeföld Fő út 6.**